**Indledning**

Møllevejen Skole har siden 2020 gennemført den nationale trivselsundersøgelse som gennemføres på alle folkeskoler én gang årligt.

Målingen sker i henhold til bekendtgørelse om måling af elevernes trivsel i folkeskolen, og har til formål at vise udviklingen af elevernes trivsel.

Målingen skal bruges som redskab til at forbedre elevernes trivsel i forhold til hhv. social trivsel, faglig trivsel, støtte og inspiration samt ro og orden.

Elever på alle årgange besvarer så vidt muligt målingen, og skolen udarbejder på baggrund af resultaterne en handleplan som offentliggøres på skolens hjemmeside.

Følgende handleplan er opfølgning på seneste trivselsundersøgelse 2023/2024.

**Sammenligningsgrundlag**

Møllevejen Skole kan kun i begrænset omfang sammenligne sig med det kommunale og nationale gennemsnit, da skolen er et behandlings- og specialundervisningstilbud, hvor elever visiteres med omfattende behandlingsbehov, og ofte med diagnoser som autisme, ADHD, angst, skolevægring mv.

Man må herfor i analysen tage højde for dels at elevernes situation har stor indvirkning på hvordan de forstår og besvarer spørgsmålene, dels tage højde for at flere årgange er samlet i enkelte klasser med få elever. Det betyder at resultaterne baserer sig på overordnede tendenser som skolen via analyse og handleplan arbejder videre med.

Herudover skal det bemærkes at elever visiteres til skolen på fællesvisitation 10 gange årligt, og at elevtallet derfor er svingende, og at eleverne går på skolen i varieret grad.

Undersøgelsen omfatter henholdsvis indskoling (0-3.klasse) og mellemtrin/udskoling (4-9.klasse) og skolen udvælger særlige fokuspunkter ud fra de 4 områder *social trivsel, faglig trivsel, ro og orden*.

Handleplan 0. – 3. klasse Handleplan 4. – 9. klasse

Antal elever Antal elever

Antal besvarelser 7 Antal besvarelser 27

|  |  |  |  |  |
| --- | --- | --- | --- | --- |
|  | **Status 0. – 3.** | **Fokus og handling** | **Status 4. – 9.** | **Fokus** |
| **Social trivsel** | **Fokus spørgsmål:**   * *Føler du dig alene i skolen?*   Her svarer 43%  *Ja nogle gange* | Fokus er er behandlingsmæssigt at arbejde med den enkelte elevs sociale udvikling og mestring i sociale- og læringsmæssige sammenhænge.  Særligt fokus og handling:   * Gruppedannelse * Venskaber | **Fokus spørgsmål:**   * *Jeg er glad for min klasse?*   Svar 5. og 6. kl. = nej 50%   * *Jeg oplever at jeg er tryg i skolen*   Svar 5. og 6. kl. = nej 50%   * *Jeg oplever at jeg bliver mobbet i skolen?*   Svar 5. 6. kl. = ja 33% | Fokus er behandlingsmæssigt på ny gruppedannelse, arbejde med følelsesregulering, miljøterapeutisk tilgang og struktur.  Særligt fokus og handling   * Gruppedannelse og organisering af mellemtrinnet * Udarbejdelse af sikkerhedsplaner |
| **Faglig trivsel** | - | - | - | - |
| **Støtte og inspiration** | **Fokus spørgsmål:**   * *Jeg er med til at bestemme hvad der skal ske i undervisningen*   Her svarer 71%  *Nej* | Fokus er behandlingsmæssigt at bibringe eleverne oplevelser af mestring og af at lykkes. Det understøttes blandt andet når elever oplever at egne idéer og tanker medtænkes i planlægningen af praksis.  Særligt fokus og handling:   * Teamet skal arbejde med, og tydeliggøre, elevernes medbestemmelse i undervisningen og øvrige aktiviteter | **Fokus spørgsmål**   * *Undervisningen giver mig lyst til at lære mere*   Her svarer 44% i 5. + 6. klasse  *Aldrig/ sjældent*   * *Lærerne inddrager min ideer i undervisningen*   Her svarer 44% af alle elever  *Nej*   * *Jeg får støtte og inspiration i undervisningen*   Her score alle elever: 2,1 | Fokus er behandlingsmæssigt at skabe rammer og indhold i undervisningen som udvikler og motiverer eleverne til læring, og give eleverne gode muligheder for at opdage eget potentiale og faglig mestring. Dette understøttes af undervisningsdifferentiering miljøterapeutisk undervisning.  Særligt fokus og handling   * Lærerne undersøger elevernes oplevelser og ønsker ift. til undervisningen. * Generel proces i skolen ift. miljøterapeutisk undervisning og struktur. |
| **Ro og orden** | **Fokus spørgsmål:**  *Det er svært at koncentrerer sig i skolen*  Her svarer 43 %  *Ja nogle gange* | Fokus er behandlingsmæssigt at skabe rammer i undervisningen som giver ro og motivation til læring. Dette understøttes blandt andet af struktur, ro og forstyrrelse i meningsfuldt og planlagt omfang.  Særligt fokus og handling   * Opmærksomhed og aftaler omkring forstyrrelser i undervisningen både ift. elever og voksne. | **Fokus spørgsmål:**  *Hvis der er forstyrrelser i klassen kan jeg nemt koncentrerer mig igen*  Her svarer 40 % af alle elever:  *Sjældent/ aldrig* | Fokus er behandlingsmæssigt at skabe rammer i undervisningen som giver ro og motivation til læring. Dette understøttes blandt andet af struktur, ro og forstyrrelse i meningsfuldt og planlagt omfang.  Særligt fokus og handling   * Opmærksomhed og aftaler omkring forstyrrelser i undervisningen både ift. elever og voksne. |